Lav et referat af nedenstående tekst:

Tekst:
Hanne Bang Andersen driver sin egen private pasningsordning, og med kolde vintermåneder lige rundt om hjørnet nager frygten for privatøkonomien også. Hun har passet børn i 22 år på adressen i Ørum nær Hjallerup og har ikke oplevet en situation, som den vi har nu, tidligere i sit liv. -	Hvis det bliver ved med at sige, så ved jeg ikke, hvor det skal ende, siger Hanne Bang Andersen. Mindre julegaver Hun passer til dagligt fem børn, og udgifterne er steget med det tredobbelte – det koster blandt andet 5000 kroner ekstra at varme hjemmet op. Hjemmet hos Hanne Bang Andersen er nødsaget til at holde en bestemt temperatur, da hun og børnene er hjemme i alle dagtimerne. Mad skal der også på bordet, og derfor er dagplejeren bekymret for de tårnhøje fødevare- og energipriser. -	Det kommer vi virkelig til at kunne mærke, og der bliver nok givet lidt mindre julegaver i år, siger Hanne Bang Andersen. Se hele indslaget fra Ørum: FOA efterlyser handling Det er ikke kun de private pasningsordninger, der lider under prisstigningerne. Det samme gør sig også gældende hos de kommunale. Derfor efterlyser formanden for FOA Nordjylland, Kristian Gaardsøe, hjælp til dagplejerne. -	Der er jo lavet en inflationspakke på to milliarder kroner, og der forventer jeg da, at dagplejerne går indunder, siger han. Tilbage i dagplejen i Ørum er spørgsmålet stadig, hvorvidt forretningen kan løbe rundt i fremtiden. -	Kan I ikke bare sætte prisen op? -	Jo, det kan vi selvfølgelig, men vi synes også, at det er urimeligt overfor forældrene, som også er ramt (af prisstigningerne red.), siger Hanne Bang Andersen. TV2 Nord har forsøgt at få en kommentar fra Børne- og Undervisningsministeriet, men de har ikke ønsket at stille op til interview.

Referat:
De skyhøje el- og gaspriser risikerer nu også at gå ud over de yngste i samfundet, og i sidste ende rammer det også den private økonomi hos en dagplejer.